Riia kubermang

Riia kubermang oli Vene tsaaririigi halduspiirkond Lõuna-Eestis ja Põhja-Lätis 1713–1783.
pisi|Tallinna, Riia ja Peterburi kubermangud 1720–1727
pisi|400px|Euroopa poliitiline kaart ja Venemaa keisririik 1730. aastal, mil keisririigi Riia kubermangu ja Kuramaa hertsogiriiki eraldas Daugava jõgi
Riia kubermang moodustati Rootsi kuningriigi Idamereprovintside asemele 1713. aastal, pärast Ingerimaa, Liivimaa ja Eestimaa piirkondade vallutamist Rootsist Põhjasõjas 1710. aastal. 1713. aastal eraldati Riia ja Tallinna provintsid eraldi Riia ja Tallinna administratiivseteks üksusteks ja aastatel 1713–1714 määratleti ka Riia kubermangu organisatsioon ja juhtimine.
pisi|400px|Eesti- ja Liivimaa kaart, aastast 1745.Первый официальный атлас Российской империи (1745). Карта герцогств Эстляндского и Лифляндского, вместе с течением реки Двины
pisi|400px

Riia kubermangu territoorium
Venemaa keisririigi 1719. aasta haldusreformi tulemusel jaotati Riia kubermang kaheks distriktiks: 
Liivimaa: 1 distrikt – Saaremaa distrikt ja 3 maakonda – Pärnu, Võnnu ja Tartu maakond (eraldati Narvast ja liideti Riia kubermanguga alles 1722. aastal) ning 
Smolenskimaa: 5 maakonnaga.

1726. aastal eraldati Smolenskimaa piirkond iseseisvaks Smolenski kubermanguks ning Riia kubermangu kuulusid ainult maakonnad – kreisid:
Riia kreis, milles Riia lossi eeslinn ja Akmeņsala, Daugavgrīva, Ādaži, Dole, Salaspilsi, Ikšķile, Ropaži, Lielvārde, Suntaži, Mālpilsi, Allaži, Sigulda, Krimulda, Lēdurga, Liepupe, Matīši kihelkond, Straupe, Umurga, Limbaži, Salatsi, Aloja, Dikļi, Rubene, Valmiera, Astijärve, Ēvele, Skulte, Mazsalaca, Rūjiena, Härgmäe, Luke kihelkond
Võnnu kreis, milles Võnnu, Trikata, Āraiši, Rauna, Smiltene, Dzērbene, Aumeistri, Nītaure, Jaunpilsi, Madliena, Aizkraukle, Koknese, Liepmuiža, Ērgļi, Vestiena, Kalsnava, Bērzaune, Ļaudona, Lazdona, Cesvaine, Liezēre, Vecpiebalga, Skujene, Jaunpiebalga, Tirza, Aluliina, Apekalnsi, Gulbene, Koivaliina kihelkond
Tartu kreis, milles Põltsamaa, Kolga-Jaani, Pilistvere, Laiuse, Torma, Lohusuu, Kodavere, Palamuse, Maarja-Magdaleena, Äksi, Kursi, Tartu, Võnnu, Kambja, Nõo, Puhja, Rannu, Rõngu, Otepää, Kanepi, Antsla, Põlva, Räpina, Vastseliina, Rõuge, Sangaste, Karula, Hargla kihelkond
Pärnu kreis, milles Helme, Tarvastu, Paistu, Viljandi, Suure-Jaani, Karksi, Halliste, Saarde, Tori, Pärnu, Audru, Tõstamaa, Mihkli, Pärnu-Jaagupi, Vändra kihelkond
Kuressaare kreis, 2. juuli 1731. aasta Venemaa keisrinna Anna I ja senati ukaasiga sai Saaremaa eraldiseisva provintsi staatuse. Saaremaa jäi eristaatusega piirkonnaks kuni Venemaa keisrinna Katariina II ukaasini, mis 21. veebruaril 1765 likvideeris Saaremaa kui iseseisva provintsi.

1740. aastast jagati Riia kubermangu Riiamaa, Võnnumaa, Tartumaa ja Pärnumaa maakohtu ja praostkonna osadeks (saksa k. Theil)Karl E. Napiersky, "Beiträge zur Geschichte der Kirchen und Prediger in Livland: Livländische Kirchen- und Prediger-Matrikel", 1843 seite 12-13 .

1775. aastal koondati Riia ja Tallinna kubermangud kindralkuberner George Browne'i juhtimise alla. 1775. aasta ülevenemaaline kubermanguseadus laiendati Balti kubermangudele ukaasiga 3. juulil 1783 ja Riia kubermangu valitseja kindralkuberneri kantselei lõpetas oma tegevuse, andes asjaajamise suures osas üle Riia asehalduskonnale.

Riia kubermangu valitsejad, kindralkubernerid
 1712 Aleksandr Menšikov
 1713–1719 Pjotr Golitsõn 
 1719–1726 Anikita Repnin 
 1727–1751 Peter Lacy 
 1751–1753 Vladimir Dolgorukov 
 1753–1758 Pjotr Vojeikov 
 1758–1761 Vladimir Dolgorukov
 1762–1791 George Browne, kindralkuberner.
Vaata Liivimaa kindralkubernerid, Liivimaa viitsekubernerid

 Vaata ka 
Tallinna kubermang
Riia asehaldurkond
Liivimaa kuberneride loend
Liivimaa kubermang
Venemaa Keisririigi haldusjaotus

Viited

 Kirjandus 
Месяцослов с росписью чиновных особ в государстве 
на лето от Рождества Христова 1772. Рижская губерния, стр. 206-214; 1773. стр. 201-208; 1775. стр. 237-245; 1777. стр. 337-346; 1778. стр. 365-374; 1779. стр. 428-435; 1780. стр. 465-471; 1781. стр. 417-421; 1782. стр. 464-469; 1783. стр. 478-483; 1785. стр. 415-422

Kategooria:Läti ajaloolised haldusüksused
Kategooria:Eesti ajaloolised haldusüksused
Kategooria:Eesti varauusaeg
Kategooria:18. sajand Lätis
Kategooria:Venemaa Keisririigi kubermangud